“Дняпровец” маю падборку з анатацыяй Рабянка2 і маім фотаздымкам даваў, ня ведаю, як ты глядзеў, але яна выйшла за 24 лістапада. Хоць вершаў я даваў 8, а зьмясьцілі толькі 5. Нядрэнна было б, каб ты зьмясьціў штосьці падобнае ў “Пер.кастр.”, па магчымасьці, канешне. Усё такі Веткаўшчына – “Радзіма” мая, “бабуля мая”. Сыс, можа ты там езьдзіш у камандзіроўкі – дык заедзь да маёй бабы3 ў госьці, скажы хто ты – яна цябе ведае. Дарэчы, можаш і артыкул напісаць нядрэнны аб маёй старой бабульцы4 – яна родная сястра Брытава, іменем якога названая вуліца ў Малых Нямках. Ён – былы камуніст, удзельнічаў у рэв-х падзеях на Веткаўшчыне. Можаш запытацца ў рэдакцыі наконт яго, у іх павінны быць архівы – мне казаў рэдактар “Дняпроўца”, ён колісь працаваў у Ветцы ў вашай газеце. Ну гэта, так да слова, калі табе некалі, можа я сам што-небудзь напішу, але ж ты там цяпер бліжэй чым я. А, бабуля яшчэ да таго ж і старажыл – 95 г.